Projekts

LATVIJAS REPUBLIKAS MINISTRU KABINETS

2019. gada Rīkojums Nr.

Rīgā (prot. Nr. .§)

**Par valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļu izlietojumu**

1. Saskaņā ar likuma “[Par aviāciju](https://likumi.lv/ta/id/57659-par-aviaciju)” [27. panta](https://likumi.lv/ta/id/57659-par-aviaciju#p27) piekto daļu noteikt, ka 2019. gadā valsts budžeta programmas 44.00.00 “Līdzekļi aviācijas drošības, glābšanas un civilmilitārās sadarbības nodrošināšanai” līdzekļi 82 418 *euro* apmērā tiek izlietoti, lai:

1.1. valsts akciju sabiedrība ”Starptautiskā lidosta “Rīga” segtu izdevumus saistībā ar valsts nozīmes civilās aviācijas lidlaukam “Rīga” lielizmēra reģistrētās bagāžas drošības pārbaudei nepieciešamās rentgena iekārtas iegādi 42 724 *euro* apmērā;

1.2. sabiedrība ar ierobežotu atbildību “Aviasabiedrība “Liepāja”” segtu izdevumus 20 000 *euro* apmērā saistībā ar valsts nozīmes civilās aviācijas lidlauka aviācijas drošības vadītāja uzturēšanu;

1.3. nodrošinātu uzlikto vispārējas tautsaimnieciskas nozīmes pakalpojumu saistības un sabiedrība ar ierobežotu atbildību “Ventspils lidosta” segtu izdevumus 19 694 *euro* apmērā saistībā ar sabiedriski svarīgu funkciju nodrošināšanu un šādu aviācijas drošības pasākumu veikšanu valsts nozīmes civilās aviācijas lidlaukā:

1.3.1. aviācijas drošības personāla uzturēšana;

1.3.2. rentgena iekārtu apdrošināšana.

2. Satiksmes ministrijai uzraudzīt, lai minētie līdzekļi tiek izmantoti paredzētajam mērķim un sabiedrība ar ierobežotu atbildību “Aviasabiedrība “Liepāja”” līdzekļus izlietotu līdz 2019.gada 31.decembrim.

Ministru prezidents A.K.Kariņš

Satiksmes ministrs T.Linkaits

Iesniedzējs: Satiksmes ministrs T.Linkaits

Vīza: Valsts sekretāra p.i. Dž.Innusa